Temeljem čl. 6 Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge, čl. 54. Statuta Općine Pokupsko (**Glasnik Zagrebačke županije, br.11/13) i čl. 10 Pravilnika o sufinanciranju udruga građana koje djeluju na području Općine Pokupsko KLASA:402-08/17-01/01, URBROJ: 238-22-1-17-1 od dana 02. siječnja 2017. godine, Načelnik Općine Pokupsko objavljuje:**

**JAVNI NATJEČAJ**

**ZA FINANCIRANJE PROGRAMA/PROJEKATA UDRUGA U PODRUČJU RAZVOJA GOSPODARSTVA OPĆINE POKUPSKO ZA 2017. GODINU**

I.

U proračunu Općine Pokupsko za 2017 godinu osigurana su sredstva za financijsku potporu programa/projekata gospodarskih udruga namijenjenih zadovoljavanju javnih potreba u području gospodarstva definiranih prioritetima utvrđenim od strane Općine Pokupsko, a obuhvaćaju aktivnosti:

- gospodarske aktivnosti vezane uz turizam i ruralni razvoj,

- aktivnosti vezane uz očuvanje okoliša, biološke raznolikosti i krajobraza.

Predviđeni iznos ukupnih sredstava koji će biti na raspolaganju u proračunu Općine Pokupsko za sufinanciranje programa/projekata u području gospodarstva u 2017. godini, odnosno iznos koji će se temeljem ovog natječaja moći dodijeliti udrugama za provedbu gospodarskog programa u je 220.000,00 kuna.

II.

Na ovaj natječaj se mogu javiti sve udruge sa sjedištem na području Općine Pokupsko čiji su ciljevi i djelatnost usmjereni ka zadovoljenju javnih potreba stanovnika Općine Pokupsko u području gospodarstva.

Udruge koje se javljaju na ovaj natječaj moraju biti upisane u Registar udruge, moraju biti upisane u Registar neprofitnih organizacija pri Ministarstvu financija, dostaviti dokaz da su svoje statute uskladile s odredbama Zakona o udrugama, te moraju ispunjavati sve druge uvjete propisane natječajem, odnosno Uputama za prijavitelje.

**Prijave je potrebno ispunjavati sukladno Uputama za prijavitelje koje će biti objavljene na web stranici Općine Pokupsko zajedno s objavom Natječaja.**

III.

Prijave se podnose na posebnim obrascima koji su sastavni dio ovog Javnog natječaja te se nalaze na službenim stranicama Općine Pokupsko [www.pokupsko.hr](http://www.pokupsko.hr).

IV.

Rok za podnošenje prijava traje od dana objave do 23. siječanj 2017. godine, do 12,00 h.

Prijavnice s odgovarajućom dokumentacijom dostavljaju se u jednom primjerku u zatvorenoj omotnici osobno ili preporučenom poštom na adresu:

**OPĆINA POKUPSKO**

**JEDINSTVENI UPRAVNI ODJEL**

**Pokupsko 25a, 10414 Pokupsko**

*Na vanjskom dijelu omotnice potrebno je istaknuti puni naziv i adresu prijavitelja s napomenom:*

**„Javni natječaj za financiranje programa/projekata udruga u području gospodarstva NE OTVARAJ“.**

Općinski načelnik

Božidar Škrinjarić

KLASA: 02-08/17-01/02

URBOJ: 238-22-1-17-1

Pokupsko, 02.01.2017.godine